Document ID: 31996R2333

ΚΑΝΟΝΙΣΜΟΣ (ΕΚ) αριθ. 2333/96 ΤΗΣ ΕΠΙΤΡΟΠΗΣ της 5ης Δεκεμβρίου 1996 για τροποποίηση του κανονισμού (ΕΚ) αριθ. 2051/96 για τη θέσπιση ορισμένων λεπτομερών κανόνων όσον αφορά τη χορήγηση ενίσχυσης για την εξαγωγή βοείου κρέατος για το οποίο είναι δυνατόν να ισχύει μία ειδική εισαγωγική μεταχείριση στον Καναδά και για τροποποίηση του κανονισμού (ΕΚ) αριθ. 1445/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση της αγοράς του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως τα άρθρα 9 και 13,
Εκτιμώντας:
ότι, στον κανονισμό (ΕΚ) αριθ. 2051/96 της Επιτροπής (3), θεσπίζονται ορισμένοι λεπτομερείς κανόνες για την εξαγωγή βοείου κρέατος προς τον Καναδά, προβλέποντας ιδίως τη διαχείριση των πιστοποιητικών σε τριμηνιαία βάση 7 ότι, υπό το φως των καναδικών κανόνων εφαρμογής των δασμολογικών ποσοστώσεων του ΔΟΕ για το βόειο κρέας, θα πρέπει να τροποποιηθούν ορισμένες διατάξεις των κανονισμών (ΕΚ) αριθ. 2051/96 και (ΕΚ) αριθ. 1445/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2051/96 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΚ) αριθ. 2051/96 αντικαθίσταται από το ακόλουθο κείμενο:
«1. Με τον παρόντα κανονισμό θεσπίζονται ορισμένοι λεπτομερείς κανόνες εφαρμογής όσον αφορά τις εξαγωγές προς τον Καναδά 5 000 τόνων ανά ημερολογιακό έτος βοείου κρέατος κοινοτικής προέλευσης, νωπού, ψυγμένου ή κατεψυγμένου, το οποίο πληροί τους όρους που απαιτούνται για να αποτελέσει αντικείμενο ειδικής μεταχείρισης.»
Άρθρο 2
Το άρθρο 12α του κανονισμού (ΕΚ) αριθ. 1445/95 τροποποιείται ως εξής:
1. η παράγραφος 6 αντικαθίσταται από το ακόλουθο κείμενο:
«6. Οι αιτήσεις για χορήγηση άδειας είναι δυνατόν να υποβάλλονται μόνο κατά τη διάρκεια των πέντε πρώτων ημερών εκάστου μηνός.» 7
2. στην παράγραφο 8 τελευταία φράση, ο όρος «τριμηνία» αντικαθίσταται από τον όρο «μήνας» 7
3. η παράγραφος 9 αντικαθίσταται από το ακόλουθο κείμενο:
«9. Οι άδειες εκδίδονται την 21η ημέρα εκάστου μηνός το αργότερο.»
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 1996.

Labels: 0
3
17
18